หุ้นเช้า7มี.ค.ยืนเหนือพันจุด
ดัชนีหุ้นเช้า 7 มี.ค. ปิดที่ 1,001.01 จุด เพิ่ม 5.10 จุด มูลค่าซื้อขาย 7,748ล้านบาท คาดช่วงบ่ายดัชนียังแกว่งตัวในกรอบแคบ
7 มี.ค. 2554

ดัชนีหุ้นเช้า 7 มี.ค. ปิดที่ 1,001.01 จุด เพิ่ม 5.10 จุด มูลค่าซื้อขาย 7,748ล้านบาท คาดช่วงบ่ายดัชนียังแกว่งตัวในกรอบแคบ
ดัชนีหุ้นไทยวันที่ 7 มี.ค.2554 ปรับตัวขึ้นเหนือ 1 พันจุดมาปิดช่วงเช้าที่ 1,001.01 จุดหรือเพิ่มขึ้น 5.10จุดหรือ0.51%     ด้วยมูลค่าการซื้อขาย 7,748 ล้านบาท ดัชนีเคลื่อนไหว 996.19-1,001.08จุด
แนวโน้มตลาด สัปดาห์นี้นักวิเคราะห์บริษัทหลักทรัพย์(บล.)ธนชาตคาดว่าดัชนีเป็นการแกว่งตัวขึ้นในกรอบ 992-1012
จุด โดยยังคงได้รับการชี้นำจากราคาน้ำมันในตลาดโลก ซึ่งล่าสุดขึ้นสูงสุดเป็นประวัติการณ์ในรอบ 2ปีครึ่ง
การซื้อขายล่าสุดในตลาด ไนเม็กซ์สัญญาล่วงหน้าน้ำมันดิบเดือน เม.ย. ขึ้นทะลุ 105 เหรียญ๘สหรัฐก่อนที่จะปิดอยู่ที่ 104.42 เหรียญสหรัฐเพิ่มขึ้น 2.30เหรียญสหรัฐ
และมีแนวโน้มว่าจะขึ้นต่อไปสู่ระดับ 120 เหรียญสหรัฐซึ่งเป็นระดับที่คาดว่าเทรดเดอร์
น้ำมันจะขายน้ำมันออกที่ระดับดังกล่าว ซึ่งจะส่งผลให้หุ้นน้ำมันยังคงมีแนวโน้มขึ้น โดยมีหุ้นที่น่าสนใจคือบริษัทไทยออยล์(TOP)